
[bookmark: _Hlk130821960]o vybavovaní sťažností a petícií

Obec ........................... v zmysle § 11 ods. 1 (druhá veta) zákona č. 9/2010 Z. z. o sťažnostiach a čl. ........... odseku ......... Organizačného poriadku Obce .................. za účelom úpravy postupu pri vybavovaní sťažností podľa zákona č. 9/2010 Z. z. o sťažnostiach v znení neskorších predpisov (ďalej len „zákon o sťažnostiach“) a vybavovaní petícií podľa zákona č. 85/1990 Zb. o petičnom práve v znení neskorších predpisov vydáva túto smernicu: 


Článok 1
Definícia pojmov

(1) Na účely tejto smernice:
a) sťažnosť je podanie fyzickej alebo právnickej osoby v súlade s podmienkami uvedenými 
v zákone o sťažnostiach,
b) sťažovateľ je fyzická alebo právnická osoba, ktorá podala sťažnosť podľa zákona o sťažnostiach,
c) zamestnanec obce je fyzická osoba oprávnená v zmysle Organizačného poriadku obce prešetrovať a vybavovať sťažnosti a petície,	Comment by Tibor Nagy: Hlavný kontrolór môže prešetrovať a vybavovať sťažnosti a petície len v prípade, ak je to uvedené v štatúte obce (§ 18 ods. 1 písm. f) zákona č. 369/1990 Zb. o obecnom zriadení), inak to musí robiť iný zamestnanec obce. Hlavný kontrolór je oprávnený „len“ kontrolovať vybavovanie sťažností a petícií (§ 18d ods. 1 zákona o obecnom zriadení)
d) osobitná komisia je komisia zriadená obecným zastupiteľstvom, ktorá prešetruje a vybavuje sťažnosti proti:
1. starostovi obce, ak predmetom sťažnosti je samosprávna činnosť obce, 
2. hlavnému kontrolórovi,
3. poslancovi obecného zastupiteľstva,
e) opakovaná sťažnosť je sťažnosť toho istého sťažovateľa, v tej istej veci, ak v nej neuvádza nové skutočnosti,
f) ďalšia opakovaná sťažnosť je sťažnosť toho istého sťažovateľa podaná po opakovanej sťažnosti v tej istej veci, ak v nej sťažovateľ neuvádza nové skutočnosti,
g) predmet sťažnosti je vecný obsah sťažnosti, ktorý musí byť čitateľný a zrozumiteľný a musí 
z neho jednoznačne vyplývať, proti komu sťažnosť smeruje, na aké nedostatky poukazuje a čoho sa sťažovateľ domáha,
h) činnosťou obce je činnosť a/alebo nečinnosť obce, 
i) prístupové miesto (ústredný portál verejnej správy, špecializované portály, integrované obslužné miesta, ústredné kontaktné centrum) je komunikačné rozhranie, ktorého prostredníctvom je možné vykonávať elektronickú komunikáciu, ktoré je určené na zabezpečenie kontaktu medzi orgánom verejnej moci a osobami, o ktorých právach, právom chránených záujmoch a povinnostiach orgány verejnej moci pri výkone verejnej moci elektronicky rozhodujú alebo vo vzťahu ku ktorým verejnú moc vykonávajú,
j) petícia je písomná žiadosť, návrh občana/ov adresovaná obci vo veciach verejného záujmu alebo iného spoločného záujmu.

(2) V prípade, že určitá oblasť nie je obsiahnutá v rámci zákonov, pravidiel a štandardov podľa tejto smernice, pri jej aplikácii sa použijú pravidlá najbližšie čo do obsahu aj účelu posudzovanej veci. Aplikácia a výklad noriem vždy sleduje účel a ciele prešetrenia sťažnosti alebo petície.


Článok 2
Základné ustanovenia

(1) Sťažnosť je podanie fyzickej osoby alebo právnickej osoby, t. j. sťažovateľa, ktorým:
a) sa domáha ochrany svojich práv alebo právom chránených záujmov, o ktorých sa domnieva,  
že boli porušené činnosťou obce,
b) poukazuje na konkrétne nedostatky, ktorých odstránenie je v pôsobnosti obce, najmä 
na porušenie právnych predpisov.

(2) Podanie sa posudzuje podľa obsahu.

(3) Sťažnosťou nie je podanie, ktoré
a) má charakter dopytu, vyjadrenia, názoru, žiadosti, podnetu alebo návrhu,
b) poukazuje na konkrétne nedostatky v činnosti obce, ktorých odstránenie alebo vybavenie 
je upravené iným právnym predpisom,
c) je sťažnosťou podľa osobitného predpisu,[footnoteRef:1] [1:  Napr. § 110 ods. 1 písm. h) a § 116 zákona č. 55/2017 Z. z. o štátnej službe, podľa § 218a až 218c zákona č. 233/1995 Z. z. o súdnych exekútoroch a exekučnej činnosti (Exekučný poriadok).] 

d) smeruje proti rozhodnutiu orgánu verejnej správy vydanému v konaní podľa osobitného predpisu,2
e) smeruje proti záverom kontroly, auditu, dohľadu, dozoru alebo inšpekcie podľa osobitného predpisu alebo
f) obsahuje utajované skutočnosti alebo z obsahu ktorého je zrejmé, že jeho vybavením 
ako sťažnosti podľa zákona o sťažnostiach by došlo k ohrozeniu utajovaných skutočností podľa osobitného predpisu.

Sťažnosťou nie je ani podanie:
g) orgánu verejnej správy, v ktorom upozorňuje na nedostatky v činnosti iného orgánu verejnej správy,
h) osoby poverenej súdom na výkon verejnej moci.

(4) Na účely tejto smernice je:
a) vybavovaním sťažnosti prijímanie, evidencia, prešetrovanie a vybavenie sťažnosti,
b) vybavením sťažnosti vrátenie, odloženie sťažnosti, oznámenie výsledku prešetrenia sťažnosti alebo oznámenie výsledku prekontrolovania správnosti vybavenia predchádzajúcej sťažnosti.

(5) Podanie podľa odseku 3 písm. a), b), d), e) a f) alebo podľa písm. g) a h) tohto článku označené ako sťažnosť obec odloží, o čom toho, kto podanie podal, písomne upovedomí do 15 pracovných dní od doručenia podania s uvedením dôvodu. Obec takéto podanie neodloží, ak je príslušný podanie vybaviť podľa osobitného predpisu.

(6) Podanie podľa odseku 3 písm. c) tohto článku obec vybaví podľa osobitného predpisu.1 Ak na jeho vybavenie nie je príslušný, postúpi podanie orgánu verejnej správy, ktorý je na jeho vybavenie príslušný podľa osobitného predpisu1 a súčasne to oznámi tomu, kto podanie podal. Na postúpenie takejto sťažnosti sa vzťahuje lehota podľa článku 4 ods. 2 tejto smernice.

(7) Podanie podľa odseku 3 písm. d) tohto článku, z ktorého je zrejmé, že smeruje proti rozhodnutiu, ktoré nie je právoplatné, obec vybaví podľa osobitného predpisu.2 Ak na vybavenie podania podľa odseku 3 písm. d) tohto článku nie je obec príslušná, postúpi takéto podanie do piatich pracovných dní od jeho doručenia orgánu, ktorý napadnuté rozhodnutie vydal, o čom upovedomí toho, kto podanie podal.

(8) Anonymné sťažnosti sa nevybavujú.

(9) Na postup pri vybavovaní sťažností sa nevzťahuje všeobecný predpis o správnom konaní[footnoteRef:2], 
ak nie je v zákone o sťažnostiach ustanovené inak. [2:  Zákon č. 71/1967 Zb. o správnom konaní v znení neskorších predpisov.] 



[bookmark: _Hlk132289737]Článok 3
Príslušnosť na vybavenie sťažnosti  

(1) Na vybavenie sťažnosti, ktorá smeruje proti činnosti obce, je príslušná obec, ktorej sa sťažnosť týka, ak osobitný predpis neustanovuje inak.[footnoteRef:3] [3:  § 14 ods. 1 písm. d) zákona č. 25/2025 Z. z. Stavebný zákon.] 

 
(2) Na vybavenie sťažnosti je príslušná osobitná komisia obce, ak sťažnosť smeruje proti:
a) starostovi obce pri výkone samosprávnej činnosti obce,
b) hlavnému kontrolórovi obce,
c) poslancovi obecného zastupiteľstva.

(3) Na vybavenie sťažnosti proti starostovi obce pri výkone štátnej správy je príslušný najbližší orgán štátnej správy, ktorému zákon zveril kontrolnú pôsobnosť podľa osobitného predpisu.[footnoteRef:4] [4:  § 3 ods. 5 písm. d) zákona č. 135/1961 Zb. o pozemných komunikáciách (cestný zákon) v znení neskorších predpisov, § 31 zákona č. 154/1994 Z. z. o matrikách v znení neskorších predpisov. ] 


(4) Zodpovednými zamestnancami za vybavovanie sťažností sú zamestnanci určený v Organizačnom poriadku obce. 	Comment by Tibor Nagy: Hlavný kontrolór môže prešetrovať a vybavovať sťažnosti a petície len v prípade, ak je to uvedené v štatúte obce (§ 18 ods. 1 písm. f) zákona č. 369/1990 Zb. o obecnom zriadení), inak to musí robiť iný zamestnanec obce. Hlavný kontrolór je oprávnený „len“ kontrolovať vybavovanie sťažností a petícií (§ 18d ods. 1 zákona o obecnom zriadení)

(5) Sťažnosť nesmie byť pridelená na prešetrovanie a vybavenie tomu, proti komu smeruje, ani zamestnancovi v jeho riadiacej pôsobnosti. 

(6) Z prešetrovania a vybavenia sťažnosti je vylúčený:
a) zamestnanec obce, ak sa zúčastnil na činnosti, ktorá je predmetom sťažnosti,
b) zamestnanec iného orgánu verejnej správy a osoba, ak sa zúčastnila na činnosti, ktorá 
je predmetom sťažnosti,
c) [bookmark: _Hlk135729344]ten, o koho nepredpojatosti možno mať pochybnosti vzhľadom na jeho vzťah k sťažovateľovi, jeho zástupcovi, k zamestnancovi orgánu verejnej správy, proti ktorému sťažnosť smeruje, alebo k predmetu sťažnosti.

(7) Zamestnanec zodpovedný za vybavenie sťažnosti, ktorý vie o skutočnostiach zakladajúcich pochybnosti o jeho predpojatosti, je povinný tieto skutočnosti bez zbytočného odkladu písomne oznámiť starostovi obce alebo svojmu priamemu nadriadenému. 

(8) Ak má sťažovateľ pochybnosti o nepredpojatosti zamestnanca zodpovedného za vybavenie sťažnosti 
so zreteľom na jeho vzťah k sťažovateľovi, jeho zástupcovi, k zamestnancovi orgánu verejnej správy, proti ktorému sťažnosť smeruje, alebo k predmetu sťažnosti, môže sťažovateľ podať písomné námietky s uvedením dôvodu. 

(9) O námietke o pochybnostiach o nepredpojatosti zamestnanca zodpovedného za vybavenie sťažnosti je oprávnený rozhodnúť a z prešetrovania a vybavenia sťažnosti je oprávnený vylúčiť zamestnanca starosta obce. Ak sa dôvody o pochybnostiach o nepredpojatosti vzťahujú k starostovi obce, starostu obce nie je možné vylúčiť, keďže nie je zamestnancom obce.  


Článok 4
Prijímanie sťažností

(1) Obec je povinná prijať každú sťažnosť.

(2) Prijatú sťažnosť, na ktorej vybavenie obec nie je príslušná, postúpi najneskôr do desiatich pracovných dní od doručenia orgánu verejnej správy príslušnému na jej vybavenie, s výnimkou sťažnosti podľa článku 6 odseku 3 smernice, a zároveň o tom upovedomí sťažovateľa. 


Článok 5
Podávanie sťažností a odloženie sťažností 

(1) Podanie sťažnosti sa nesmie stať podnetom ani dôvodom na vyvodzovanie dôsledkov, ktoré by sťažovateľovi spôsobili akúkoľvek ujmu.

(2) Sťažnosť možno podať len písomne, a to buď v listinnej alebo v elektronickej podobe.

(3) Sťažnosť sa považuje za podanú obci, aj keď je adresovaná zamestnancovi alebo starostovi obce. V danej súvislosti je každý zamestnanec povinný bezprostredne po prijatí sťažnosti, či už v listinnej alebo  elektronickej podobe, informovať svojho priameho nadriadeného za účelom určenia ďalšieho postupu pri vybavovaní sťažnosti v súlade so zákonom o sťažnostiach a s touto smernicou.

(4) Sťažnosť prijíma podateľňa obce, ktorá ju po zaevidovaní pridelí príslušnému zamestnancovi na vybavenie. V prípade, že je sťažnosť adresovaná zamestnancovi alebo starostovi obce podľa odseku 3 tohto článku, je potrebné zabezpečiť jej evidenciu prostredníctvom podateľne.

(5) Sťažnosť musí obsahovať meno, priezvisko a adresu trvalého alebo prechodného pobytu sťažovateľa. Ak sťažnosť podáva právnická osoba, musí obsahovať jej názov a sídlo, meno a priezvisko osoby oprávnenej za ňu konať. Sťažnosť v listinnej podobe musí obsahovať vlastnoručný podpis sťažovateľa.  Ak je sťažovateľovi možné doručiť písomnosti podľa zákona o sťažnostiach v elektronickej podobe,  sťažnosť môže obsahovať aj adresu sťažovateľa na takéto doručenie.

(6) Sťažnosť musí byť čitateľná a zrozumiteľná. Musí z nej byť jednoznačné, proti komu smeruje, na aké nedostatky poukazuje a čoho sa sťažovateľ domáha.

(7) Sťažnosť podaná v elektronickej podobe musí byť sťažovateľom autorizovaná podľa osobitného predpisu[footnoteRef:5]; to neplatí, ak sťažnosť bola odoslaná prostredníctvom prístupového miesta, ktoré vyžaduje úspešnú autentifikáciu sťažovateľa. Ak sťažnosť podaná v elektronickej podobe nie je autorizovaná podľa  osobitného predpisu ani odoslaná prostredníctvom prístupového miesta, ktoré vyžaduje úspešnú autentifikáciu sťažovateľa, sťažovateľ ju musí do piatich pracovných dní od jej podania potvrdiť, 
a to vlastnoručným podpisom, jej autorizáciou podľa osobitného predpisu alebo jej odoslaním prostredníctvom prístupového miesta, ktoré vyžaduje úspešnú autentifikáciu sťažovateľa. Lehota na vybavenie sťažnosti začína plynúť prvým pracovným dňom nasledujúcim po dni doručenia potvrdenia sťažnosti. Sťažovateľom sa na účely tohto odseku rozumie aj osoba oprávnená konať v mene právnickej osoby. [5:  § 23 ods. 1 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení zákona č. 273/2015 Z. z.] 


(8) Ak sa sťažovateľ dostaví osobne podať sťažnosť, ktorú nemá vyhotovenú písomne, zamestnanec podateľne obce sťažovateľa príjme a umožní mu, aby si sťažnosť v listinnej podobe, ktorá tvorí prílohu č. 1 tejto smernice, vyhotovil. Ak sa dostaví osoba, ktorej zdravotný stav bráni, aby si sťažnosť 
v listinnej podobe vyhotovila sama, za túto osobu ju vyhotoví zamestnanec podateľne obce. Povinnosť sťažovateľa uviesť náležitosti sťažnosti podľa odsekov 5 a 6 tohto článku tým nie je dotknutá.

(9) Písomnosti súvisiace s vybavovaním sťažnosti, ktorú podalo viac sťažovateľov spoločne a nie je v nej určené, komu z nich sa majú doručovať, obec zašle sťažovateľovi, ktorý je uvedený ako prvý a uvádza údaje podľa odseku 5 tohto článku.

(10) Ak si sťažovateľ zvolí zástupcu, ktorý v jeho mene podáva sťažnosť, súčasťou sťažnosti musí byť  písomné splnomocnenie s overeným podpisom zastupovať sťažovateľa pri podaní sťažnosti a pri úkonoch súvisiacich s vybavovaním sťažnosti. Ak sa sťažnosť podáva v elektronickej podobe, postupuje sa pri zastupovaní sťažovateľa podľa osobitného predpisu. Povinnosť priloženia splnomocnenia sa nevzťahuje na zastupovanie sťažovateľa advokátom podľa osobitného predpisu o advokácii.

(11) Obec sťažnosť podľa § 6 ods. 1 zákona o sťažnostiach odloží ak:
a) neobsahuje náležitosti podľa odseku 5 tohto článku a ak ide o sťažnosť podanú v elektronickej podobe aj podľa odseku 7 tohto článku,
b) zistí, že vo veci, ktorá je predmetom sťažnosti, konal alebo koná súd, prokuratúra, iný orgán činný v trestnom konaní alebo koná iný orgán verejnej správy,
c) zistí, že sťažnosť sa týka inej osoby, než ktorá ju podala a nie je priložené splnomocnenie podľa odseku 10 tohto článku,
d) od udalosti, ktorej sa predmet sťažnosti týka, uplynulo v deň jej doručenia viac než päť rokov,
e) ide o ďalšiu opakovanú sťažnosť,
f) ide o sťažnosť proti vybaveniu sťažnosti,
g) ide o ďalšiu sťažnosť proti vybaveniu sťažnosti,
h) mu bola zaslaná na vedomie,
i) sťažovateľ neposkytol spoluprácu podľa článku 10 smernice alebo ak spoluprácu neposkytol v lehote,
j) sťažovateľ neudelil súhlas podľa článku 6 ods. 2 tejto smernice.

(12) Obec sťažnosť odloží aj ak:
a) sťažnosť podaná v elektronickej podobe nie je autorizovaná podľa osobitného predpisu ani odoslaná prostredníctvom prístupového miesta, ktoré vyžaduje úspešnú autentifikáciu sťažovateľa, sťažovateľ ju do piatich pracovných dní od jej podania nepotvrdí, a to vlastnoručným podpisom, jej autorizáciou podľa osobitného predpisu alebo jej odoslaním prostredníctvom prístupového miesta, ktoré vyžaduje úspešnú autentifikáciu sťažovateľa. O odložení sťažnosti 
a dôvodoch jej odloženia obec písomne upovedomí sťažovateľa do 15 pracovných dní od odloženia,
b) sťažnosť neobsahuje náležitosti podľa odseku 5 tohto článku a ak ide o sťažnosť podanú 
v elektronickej podobe aj podľa odseku 7 tohto článku,
c) potvrdenie sťažnosti podľa odseku 7 tohto článku obsahuje iné údaje ako sťažnosť podaná 
v  elektronickej podobe (obec odloží sťažnosť v elektronickej podobe),  
d) sťažnosť nie je v súlade s odsekom 6 tohto článku, alebo ak chýbajú informácie potrebné na jej prešetrenie, pričom obec písomne vyzvala sťažovateľa, aby sťažnosť doplnil v lehote 10 pracovných dní od doručenia písomnej výzvy sťažovateľovi a sťažovateľ bol poučený o odložení sťažnosti,
e) ju sťažovateľ pred jej vybavením písomne vezme späť alebo ak písomne obci pred vybavením  sťažnosti oznámi, že na jej vybavení netrvá. 

(13) O odložení sťažnosti a dôvodoch jej odloženia podľa odseku 11 písm. b), c), d), f) a g) tohto článku obec  sťažovateľa písomne upovedomí v súlade s touto smernicou a v lehote podľa článku 8 smernice.

(14) Informácie, ktoré obsahuje dokumentácia súvisiaca s vybavovaním sťažnosti, ktoré sú chránené alebo ku ktorým je prístup obmedzený podľa § 8 až § 12 zákona č. 211/2000 Z. z. o slobodnom prístupe 
k informáciám a o zmene a doplnení niektorých zákonov v znení neskorších predpisov sa nesprístupňujú.


Článok 6
Utajenie totožnosti sťažovateľa

(1) Totožnosť sťažovateľa je obec povinná utajiť, ak o to sťažovateľ požiada. Obec môže utajiť totožnosť sťažovateľa, ak je to v záujme vybavenia sťažnosti. Pri prešetrovaní takejto sťažnosti sa používa jej odpis alebo, ak je to možné, jej kópia, bez uvedenia údajov, ktoré by identifikovali sťažovateľa. Každý, komu je  totožnosť sťažovateľa známa, je povinný o nej zachovať mlčanlivosť.

(2) Ak sťažovateľ požiadal o utajenie svojej totožnosti, ale predmet sťažnosti neumožňuje jej prešetrenie bez  uvedenia niektorého z údajov o jeho osobe, obec o tom sťažovateľa bezodkladne upovedomí. Súčasne ho poučí, že vo vybavovaní sťažnosti bude pokračovať len vtedy, ak v určenej lehote písomne udelí súhlas s uvedením potrebného údaja o svojej osobe, inak sťažnosť odloží podľa článku 5 odseku 11 písm. j) smernice.

(3) Sťažnosť, v ktorej sťažovateľ požiadal o utajenie svojej totožnosti, na ktorej vybavenie obec nie je príslušná, vráti obec sťažovateľovi s uvedením dôvodu najneskôr do 10 pracovných dní od jej doručenia.


Článok 7
Evidencia sťažností

(1) Obec vedie centrálnu evidenciu sťažností, a to oddelene od evidencie ostatných písomností. Za zápis do evidencie sťažností a aktualizáciu zápisov zodpovedá príslušný zamestnanec zodpovedný za vybavenie sťažnosti.

(2) Centrálna evidencia sťažností musí obsahuje najmä tieto údaje:
a) dátum doručenia a dátum zapísania sťažností, opakovanej sťažnosti a ďalšej opakovanej sťažnosti,
b) počítanie zákonných lehôt procesných úkonov,
c) meno a priezvisko, adresu trvalého alebo prechodného pobytu sťažovateľa; ak sťažnosť podáva právnická osoba, musí obsahovať jej obchodný názov a sídlo, meno a priezvisko osoby oprávnenej za ňu konať,
d) predmet sťažnosti,
e) dátum pridelenia sťažnosti na vybavenie a komu bola pridelená,
f) výsledok prešetrenia sťažnosti,
g) prijaté opatrenia a termíny ich splnenia,
h) dátum vybavenia sťažnosti, opakovanej sťažnosti alebo odloženia ďalšej opakovanej sťažnosti,
i) výsledok prekontrolovania predchádzajúcej sťažnosti alebo prešetrenia opakovanej sťažnosti,
j) dátum postúpenia sťažnosti orgánu príslušnému na jej vybavenie,
k) dôvody, pre ktoré obec sťažnosť odložila,
l) poznámku.

(3) Opakovaná sťažnosť a ďalšia opakovaná sťažnosť sa eviduje v roku, v ktorom bola doručená. 
V poznámke sa uvedie číslo sťažnosti, s ktorou súvisí.

(4) Obec je povinná pre kontrolu vybavovania sťažností predkladať Úradu vlády Slovenskej republiky ročnú správu o vybavovaní sťažností.


Článok 8
Lehota na vybavovanie sťažností

(1) Obec je povinná sťažnosť vybaviť do 60 pracovných dní.

(2) Ak je sťažnosť náročná na prešetrenie, môže starosta obce alebo ním poverený zamestnanec obce lehotu predĺžiť pred jej uplynutím o 30 pracovných dní, pričom o predĺžení lehoty bezodkladne písomne oboznámi sťažovateľa spolu s uvedením dôvodu, prečo je predĺženie lehoty nevyhnutné.

(3) Lehota na vybavenie sťažnosti začína plynúť prvým pracovným dňom nasledujúcim po dni jej doručenia obci.


Článok 9
Oboznamovanie s obsahom sťažnosti

(1) Obec je povinná bezodkladne oboznámiť toho, proti komu sťažnosť smeruje s jej obsahom v takom rozsahu a čase, aby sa jej prešetrovanie nemohlo zmariť. Zároveň mu umožní vyjadriť sa k sťažnosti, predkladať doklady, písomnosti, informácie a údaje potrebné na vybavovanie sťažnosti.

(2) V záujme dodržania lehôt na vybavenie sťažnosti sú všetky organizačné útvary obce povinné poskytnúť   zamestnancovi vybavujúcemu sťažnosť potrebnú súčinnosť. Vedúci zamestnanec vecne príslušného organizačného útvaru obce, ktorého zamestnanec vybavujúci sťažnosť požiadal o súčinnosť, v čo najkratšom možnom čase zabezpečí kvalifikované stanovisko a predloží ho spolu s návrhom na vybavenie. 


[bookmark: _Hlk135917900]Článok 10
Spolupráca sťažovateľa a iných osôb a orgánov verejnej správy

(1) Obec je oprávnená v nevyhnutnom rozsahu písomne vyzvať sťažovateľa na spoluprácu s určením  spôsobu jej poskytnutia a s poučením, že v prípade neposkytnutia spolupráce alebo jej neposkytnutia 
v  stanovenej lehote sťažnosť odloží.

(2) Lehota na poskytnutie spolupráce sťažovateľa je 10 pracovných dní od doručenia písomnej výzvy sťažovateľovi.

(3) Ak sťažovateľ v odôvodnených prípadoch preukáže, že lehota na poskytnutie spolupráce nie je dostatočná, môže pred jej uplynutím písomne požiadať o určenie novej lehoty. Obec môže sťažovateľovi určiť novú lehotu na poskytnutie spolupráce.

(4) V čase od odoslania výzvy na poskytnutie spolupráce do jej poskytnutia lehota na vybavenie sťažnosti neplynie.

(5) Orgány verejnej správy sú povinné pri vybavovaní sťažností poskytnúť obci potrebnú súčinnosť v rozsahu § 17 zákona o sťažnostiach. Pri vybavovaní sťažnosti možno požadovať súčinnosť aj od iných osôb s ich súhlasom, ak osobitný predpis neustanovuje inak. 

(6) Lehota na vybavenie sťažnosti v čase od odoslania žiadosti o poskytnutie súčinnosti do jej poskytnutia neplynie. Prerušenie plynutia lehoty obec písomne oznámi sťažovateľovi.

Článok 11
Prešetrovanie, vybavenie a oznámenie sťažnosti

(1) Prešetrovanie sťažnosti je jednou z foriem kontrolnej činnosti vykonávanej podľa zákona o sťažnostiach, ktorou sa zisťuje skutočný stav veci a jeho súlad alebo rozpor so všeobecne záväznými právnymi predpismi.

(2) Pri prešetrovaní sťažnosti sa vychádza z jej predmetu, bez ohľadu na sťažovateľa a toho, proti komu sťažnosť smeruje. Ak je podľa obsahu iba časť podania sťažnosťou, prešetrí sa iba v tomto rozsahu. Ak sa sťažnosť skladá z viacerých samostatných častí, prešetruje sa každá z nich. Ak nemožno sťažnosť alebo jej časť prešetriť, zamestnanec zodpovedný za vybavenie sťažnosti to uvedie v zápisnici 
o prešetrení sťažnosti a oznámi to sťažovateľovi.

(3) Obec prešetrí iba tie časti sťažnosti, na ktorých vybavenie je príslušná, ostatné časti sťažnosti postúpi orgánu verejnej správy príslušnému na ich vybavenie. Časti, ktoré nie sú sťažnosťou, obec neprešetruje, o čom obec sťažovateľa upovedomí v oznámení o výsledku prešetrenia sťažnosti s uvedením dôvodov 
ich neprešetrenia.

(4) O prešetrení sťažnosti vyhotoví obec zápisnicu.

(5) V prípade zistenia nedostatkov pri prešetrovaní sťažnosti je povinnosťou príslušného vedúceho zamestnanca vecne príslušného organizačného útvaru obce:
a) prijať opatrenia na odstránenie zistených nedostatkov a príčin ich vzniku,
b) určiť osobu zodpovednú za zistené nedostatky,
c) predložiť prijaté opatrenia zamestnancovi vybavujúcemu sťažnosť a starostovi obce,
d) predložiť správu o splnení opatrení a uplatnenie právnej zodpovednosti zamestnancovi vybavujúcemu sťažnosť a starostovi obce,
e) oznámiť sťažovateľovi prijaté opatrenia v súlade so zákonom o sťažnostiach.

(6) Sťažnosť je prešetrená prerokovaním zápisnice o prešetrení sťažnosti, ktorá tvorí prílohu č. 2 k smernici. Zápisnicu v závislosti od predmetu sťažnosti podpisuje zamestnanec zodpovedný za vybavenie sťažnosti a riaditeľ vecne príslušného útvaru obce alebo ním poverený zamestnanec, ktorý sa oboznamoval so sťažnosťou a poskytoval návrh na vybavenie podľa článku 9 smernice. Zápisnicu podpisuje starosta obce alebo ním splnomocnený zástupca, ak sťažnosť smeruje proti starostovi pri výkone samosprávnej činnosti, proti hlavnému kontrolórovi alebo proti poslancovi obecného zastupiteľstva, podpisuje zápisnicu predseda osobitnej komisie.

(7) Sťažnosť je vybavená odoslaním písomného oznámenia výsledku jej prešetrenia sťažovateľovi. Oznámenie musí obsahovať odôvodnenie výsledku prešetrenia sťažnosti, ktoré vychádza zo zápisnice.

(8) V oznámení sa uvedie, či sťažnosť je opodstatnená alebo neopodstatnená. Ak má sťažnosť viacero častí, oznámenie výsledku prešetrenia sťažnosti obsahuje výsledok prešetrenia každej z nich. Sťažnosť  zložená z viacerých častí je vyhodnotená ako opodstatnená, ak aspoň jedna z jej častí je opodstatnená. Ak je sťažnosť opodstatnená, v oznámení sa uvedie uloženie povinností podľa článku 11 ods. 5 smernice.

(9) Každý je povinný o skutočnostiach, ktoré sa dozvedel pri vybavovaní sťažnosti, zachovávať mlčanlivosť. Od tejto povinnosti ho môže písomne oslobodiť ten, v koho záujme má túto povinnosť.

(10) Trovy, ktoré pri vybavovaní sťažnosti vznikli sťažovateľovi, znáša sťažovateľ; trovy, ktoré vznikli obci znáša obec.

Článok 12
Opakovaná sťažnosť a ďalšia opakovaná sťažnosť

(1) V prípade opakovanej sťažnosti obec prekontroluje správnosť vybavenia predchádzajúcej sťažnosti o čom vyhotoví záznam. Pri vyhotovení záznamu postupuje primerane podľa článku 11 smernice. Ak bola predchádzajúca sťažnosť vybavená správne, táto skutočnosť sa oznámi sťažovateľovi s odôvodnením a poučením, že ďalšie opakované sťažnosti odloží. Ak sa prekontrolovaním vybavenia predchádzajúcej sťažnosti zistí, že nebola vybavená správne, obec opakovanú sťažnosť prešetrí a vybaví. 

(2) Sťažnosť iného sťažovateľa v tej istej veci, ktorá bola vybavená, sa neprešetruje. Výsledok prešetrenia   takejto sťažnosti sa oznámi sťažovateľovi.

(3) Opakovanú sťažnosť je obec povinná vybaviť v lehote podľa článku 8 smernice.

(4) Opakovanú sťažnosť nesmie vybavovať zamestnanec, ktorý vybavoval sťažnosť, na ktorú bola doručená opakovaná sťažnosť.

(5) Správnosť vybavenia opakovanej sťažnosti obec opätovne neprekontroluje a ďalšiu opakovanú sťažnosť odloží podľa článku 5 ods. 11 písm. e) smernice, o čom sťažovateľa nie je povinný upovedomiť.


Článok 13
Sťažnosť proti vybavovaniu sťažnosti

(1) Sťažnosť, v ktorej sťažovateľ vyjadruje nesúhlas s vybavovaním svojej predchádzajúcej sťažnosti, je novou sťažnosťou proti postupu obce pri vybavovaní sťažnosti.

(2) Sťažnosť proti postupu obce pri vybavovaní sťažnosti nie je opakovanou sťažnosťou, a to ani vtedy, ak v nej sťažovateľ opakuje skutočnosti z predchádzajúcej sťažnosti.

(3) Sťažnosť podľa odseku 1 tohto článku vybaví starosta obce alebo ním splnomocnený zástupca, ktorý predchádzajúcu sťažnosť v zmysle príslušnosti vybavil, ak to nie je v rozpore s článkom 3 smernice. Ak predchádzajúcu sťažnosť vybavil starosta obce alebo osobitná komisia, na vybavenie sťažnosti je príslušný Úrad vlády SR. 

(4) Sťažnosť proti vybavovaniu sťažnosti je obec povinná vybaviť v lehote podľa čl. 8.

(5) Ďalšiu sťažnosť proti vybavovaniu sťažnosti, ktorá bola vybavená podľa odseku 1, obec odloží podľa čl. 5 ods. 11 písm. g), o čom sťažovateľa písomne upovedomí. Ak sťažnosť podľa ods. 1 vybavil starosta obce alebo osobitná komisia, na vybavenie sťažnosti je príslušný Úrad vlády SR.


Článok 14
Vybavovanie petícií

Táto smernica sa primerane použije aj na vybavovanie petícií podľa osobitného predpisu[footnoteRef:6]. [6:  Zákon č. 85/1990 Zb. o petičnom práve v znení neskorších predpisov] 



Článok 15
Oboznámenie so smernicou

Všetci zamestnanci obce sú povinní postupovať v zmysle obsahu tejto smernice, a to bezodkladne 
po nadobudnutí jej účinnosti.

 
Článok 16
Zmeny a doplnenia smernice

Akékoľvek zmeny a doplnenia smernice môžu byť vykonané len na základe uznesenia obecného zastupiteľstva.

Článok 17
Prílohy smernice

(1) Vzory dokumentov, ktoré sú prílohou k tejto smernici majú odporúčací charakter a je možné ich v prípade potreby meniť v závislosti od predmetu sťažnosti.
(2) Smernica obsahuje dve prílohy, ktoré sú jej neoddeliteľnou súčasťou a to: 
a) Vzor zápisnice o podaní sťažnosti (Príloha č. 1),
b) Vzor zápisnice o výsledku prešetrenia sťažnosti (Príloha č. 2). 


Článok 18
Spoločné, zrušovacie a záverečné ustanovenia

(1) Ak táto smernica neustanovuje inak, pri prešetrovaní, vybavení a vybavovaní sťažnosti sa použijú ustanovenia zákona o sťažnostiach.

(2) Zrušuje sa Smernica č. .............. Obce ................ o vybavovaní sťažností a petícií.

(3) Táto smernica bola schválená obecným zastupiteľstvom dňa ............ uznesením č. .................. a nadobúda účinnosť dňa .................




...........................
starosta Obce..........................





Príloha č. 1 k smernici č. .............. Obce ........................... o vybavovaní sťažností a petícií 

					

Z Á P I S N I C A 
o podaní sťažnosti 

Podľa § 5 ods. 7 zákona č. 9/2010 Z. z. o sťažnostiach v znení neskorších predpisov:

Poučenie:

V zmysle § 3 a nasl. zákona č. 9/2010 Z. z. o sťažnostiach v znení neskorších predpisov je sťažnosť podanie fyzickej osoby alebo právnickej osoby, ktorým
a) sa domáha ochrany svojich práv alebo právom chránených záujmov, o ktorých sa domnieva, že boli porušené činnosťou alebo nečinnosťou orgánu verejnej správy,
b) poukazuje na konkrétne nedostatky, najmä na porušenie právnych predpisov, ktorých odstránenie je v pôsobnosti orgánu verejnej správy.

Sťažnosťou podľa tohto zákona nie je podanie, ktoré
a) má charakter dopytu, vyjadrenia, názoru, žiadosti, podnetu alebo návrhu,
b) poukazuje na konkrétne nedostatky v činnosti orgánu verejnej správy, ktorých odstránenie alebo vybavenie je upravené osobitným predpisom,
c) je sťažnosťou podľa osobitného predpisu,
d) smeruje proti rozhodnutiu orgánu verejnej správy vydanému v konaní podľa osobitného predpisu,
e) smeruje proti záverom kontroly, auditu, dohľadu, dozoru alebo inšpekcie podľa osobitného predpisu alebo
f) obsahuje utajované skutočnosti alebo z obsahu ktorého je zrejmé, že jeho vybavením ako sťažnosti podľa tohto zákona by došlo k ohrozeniu utajovaných skutočností podľa osobitného predpisu.

Sťažnosťou nie je ani podanie
a) orgánu verejnej správy, v ktorom upozorňuje na nedostatky v činnosti iného orgánu verejnej správy,
b) osoby poverenej súdom na výkon verejnej moci.

Sťažnosť musí byť čitateľná a zrozumiteľná. Musí z nej byť jednoznačné proti komu smeruje, na aké nedostatky poukazuje a čoho sa sťažovateľ domáha.

Sťažnosť musí obsahovať meno, priezvisko a adresu pobytu sťažovateľa. Ak sťažnosť podáva právnická osoba, musí obsahovať jej názov a sídlo, meno a priezvisko osoby oprávnenej za ňu konať. Sťažnosť v listinnej podobe musí obsahovať vlastnoručný podpis sťažovateľa. Ak je sťažovateľovi možné doručiť písomnosti v elektronickej podobe, sťažnosť môže obsahovať aj adresu sťažovateľa na takéto doručenie.

Ak si sťažovateľ zvolí zástupcu, ktorý v jeho mene podáva sťažnosť, súčasťou sťažnosti musí byť písomné splnomocnenie s osvedčeným podpisom zastupovať sťažovateľa pri podaní sťažnosti a pri úkonoch súvisiacich s vybavovaním sťažnosti.


I. Identifikácia sťažovateľa: 
Fyzická osoba:
Meno:
Priezvisko:
Adresa pobytu sťažovateľa:
Adresa sťažovateľa na elektronické doručovanie:

Právnická osoba:
Názov:
Sídlo:
Osoba oprávnená konať za sťažovateľa:
Adresa sťažovateľa na elektronické doručovanie:

II. Identifikácia splnomocneného zástupcu (ak relevantné)
Fyzická osoba:
Meno:
Priezvisko:
Adresa trvalého bydliska:
Dátum narodenia:
Rodné číslo:
Číslo dokladu totožnosti:

Právnická osoba:
Názov:
Sídlo:
IČO:
Register:
Osoba oprávnená konať za splnomocneného zástupcu:

Splnomocnenie s osvedčeným podpisom zastupovať sťažovateľa pri podaní sťažnosti a pri úkonoch súvisiacich s vybavovaním sťažnosti

áno 		nie 	


III. Predmet sťažnosti[footnoteRef:7]  [7:  V prípade potreby použiť a priložiť ďalší list.] 

Sťažnosť smeruje proti:





Sťažnosť poukazuje na nedostatky:





Sťažovateľ sa domáha:


Na preukázanie svojich tvrdení predkladám aj:


 
	

.............................................			...........................................
			  dátum					     podpis sťažovateľa[footnoteRef:8]      [8:  V prípade viacerých listov podpísať každú stranu.] 



.............................................			...........................................
			  dátum					podpis zamestnanca obce[footnoteRef:9]      [9:  Ak sa na obecný úrad dostaví osoba, ktorej zdravotný stav bráni, aby si sťažnosť v listinnej podobe vyhotovila sama, za túto osobu ju vyhotoví zamestnanec obce.] 








Príloha č. 2 k smernici č. ................... Obce ........................... o vybavovaní sťažností a petícií 


Z Á P I S N I C A 
o výsledku prešetrenia sťažnosti

Označenie orgánu verejnej správy príslušného na vybavenie sťažnosti:

Dátum doručenia sťažnosti:

Predmet sťažnosti:

Označenie orgánu verejnej správy, v ktorom sa sťažnosť prešetrovala:

Miesto a obdobie prešetrovania sťažnosti:

Identifikácia sťažovateľa:

Výsledok prešetrenia sťažnosti (Preukázané zistenia):

Organizačný útvar:

Ak sa zistili nedostatky, v zápisnici o výsledku prešetrenia sťažnosti, určí sa kto, akým spôsobom a v akej lehote príjme opatrenia na odstránenie nedostatkov. Zároveň sa určí povinnosť predložiť správu o ich plnení.

Zodpovedná osoba za nedostatky:

Prijaté opatrenia na odstránenie nedostatkov (v lehote do):

Správa o plnení opatrení: 

Kontrola opatrení (v lehote do):

Podpisy zamestnancov, ktorí sťažnosť prešetrovali: 

.............................................			...........................................
			  dátum					    	 podpis     


.............................................			...........................................
			  dátum						podpis     




Podpis vedúceho orgánu verejnej správy, v ktorom sa sťažnosť prešetrovala, alebo ním splnomocneného zástupcu:



.............................................			...........................................
			  dátum						podpis     


V prípade, že sa niekto zo zúčastnených odmietne oboznámiť s obsahom zápisnice alebo jej obsah odmietne podpísať, uvedie sa to v zápisnici spolu s dôvodmi odmietnutia podpisu. Jedno vyhotovenie  zápisnice z prešetrenia sťažnosti sa musí odovzdať príslušnému organizačnému útvaru, v ktorom sa pri prešetrení sťažnosti zistili nedostatky.	

Urad pre tzemné planovanie a vystavbu Slovenskej republiky vznikol 1. juna
2022 na zaklade rozhodnutia parlamentu. Odo dfa svojho zriadenia vykonava Kontakty
vietky Cinnosti potrebné k zabezpeceniu riadneho chodu tradu a k prechodu FAQ

prav a povinnosti v oblasti izemného planovania, vystavby a vyvlastnenia
podla doterajsich vSeobecne zavaznych pravnych predpisov z Ministerstva
dopravy a vystavby Slovenskej republiky na Urad od 1. januara 2023.

Motivacia

Zrychlenie a skvalitnenie celého Zivotného cyklu vystavby zasadnou
technologickou inovaciou, ktora spociva v zavedeni sluzieb verejnej spravy nad
jednotnym informaénym modelom vystavby.

Vizia

Efektivne rieSenia potrieb zajtrajska a vytvaranie pridanej hodnoty pre

